Tejeria Otermin LEHENDAKARIA (EAJ, 2017-03-16):
Eskerrik asko, Sémper jauna.
Eskerrik asko.
EH Bildu taldearen ordezkaria, Ubera andrea, zurea da hitza.
UBERA ARANZETA andreak. Gu sektarioak, ortodoxoak?
Alderdi Popularrak esaten dio EH Bilduri gu garela sektarioak eta ortodoxoak? Zuek, etengabe, Madriletik, hemen, Nafarroan, toki guztietan etengabe egin duzuenean gura askatasuna, gure aukera, gure eskubideak urratu? Horretan aritu zarete.
Euskarari bidea ixten, gure eskubide bidean ixten eta gure askatasunari eta aukerari bidea ixten. Eta horren adibide dira, hor ditugu ez dakit zenbat errekurtso udaletan aktak euskaraz jasotzeagatik, LOMCE hizkuntzaren erreforma uniformizatzaile, deszentralizatzaile bat, euskararen kontra, gure nortasunaren kontra eta abar, eta abar. ...Hori zarete zuek.
Orduan, benetan begiratu ispiluaren aurrean eta hortik aurrera hasiko gara hitz egiten zeren eta eztabaida hauek serioak dira eta demagogia gutxiago eta eginkeria gutxiago, Sémper jauna. Horretarako erabili, ez dakit, teatroetako eta antzerkietako beste eszenatoki batzuk edota beste plato batzuk. Baina iruditzen zait Kamera hau beste seriotasun batekin hartu behar dela eta gai hau benetan serioa dela.
Guk sinatu dugu gaurko erdibidekoa. Pentsatzen dugu abiapuntu txukuna dela. Pentsatzen dugu bidea eman dezakeela benetan garai berriek eta herri honek etorkizuna izan dezan eta eskatzen duen norabide horretan. Ikusi egin beharko da zer ematen duen zeren eta gertatu daiteke dagoenetan geratzea eta orduan alferrikakoa izango da.
Gu gara nahi ditugunak herritar euskaldun eta eleanitzak, gu gara nahi ditugunak herritarrak ahalik eta gaitasun gehien izatea: Ingelesa, txinatarra, alemaniarra, frantsesa, hizkuntza guztiei, nortasun guztiei errespetuarekin. Eta zuek euskaldunei ez daukazue inolako errespeturik, ez duzue adierazten inondik inora. Beraz, mesedez, kontuz egin dituzuen adierazpenekin. Eta adierazpenekin baino gehiago, ekintzekin zeren eta bakoitzak egiten dituen ekintzekin eta jokabideekin benetan adierazten du zer den.
Eta beti zuek eztabaida hau mahai gainean jartzen duzue euskara gutxiesteko, euskara baztertzeko eta euskara alboratzeko. Eta ez dut uste mamuak ikusten ari garenik ikusi dugulako hainbat ekintza, hainbat proposamen, beti ingelesa aitzaki bezala hartu, zuek izango bazinete bezala irekienak, munduko nortasun, identitate eta hizkuntza guztiak aintzat hartzen dituzuenak, eta beste batzuk izango bagina bezala itxiak.
Ba ez, ikustea besterik ez hezkuntza komunitate honek, herri honek zer-nolako gaitasuna duen eta ikustea besterik ez azken txostenean ere euskaldunak, bai EAEkoak bai nafarrak direla Estatu mailan, maila altuena gaitasun handiena dutenak ere, ingelesa hitz egiteko eta behar diren hizkuntzak hitz egiteko, kendu gabe besteek ere gaitasun hori izango dutenik.
Baina iruditzen zait ere gauza guztiak normaltasunez eta naturaltasunez hartu behar direla. Eta zoritxarrez, iruditzen zaigu gai honetan eta arlo honetan urratsak ere eman behar ditugula oraindik ezin garelako konformismoan erori, oraindik asko daukagulako egiteko. Ikustea besterik ez ISEI-IVEIren txostena zer adierazten diguten.
Kontutan hartzekoa da ere gure eremuan ditugun errealitate soziolinguistikoak eta, eremu bakoitzaren arabera, ikusi beharko dugu eremu bakoitzean euskara indartzen dugun, gaztelera indartzen dugun edo ingelesarekin nola jokatzen dugun, edo frantsesarekin nola jokatzen dugun. Orduan, inportantea da proiektu eleanitz horietan garapena nola egiten den, betiere herritar euskaldun eleanitzak lortzeko.
Bukatzeko, Berriozabal andrea, gaurkoan ez dut eztabaidan sartu nahi zeren eta iruditzen zait inportantea dela gaur lortu dugun adostasuna eta poztekoa dela. Gero ikusiko dugu noraino iristen den eta hor ere izango ditugu eztabaidak. Baina bueno, behintzat ireki nahi izan dugu bide hau iruditzen zaigulako azken urteetako beste etapa batzuei bidea ixten diela.
Baina ulertuko duzu gure partetik ere zalantzak izatea azken aldian ikusi ditugun hainbat ekimen zuen Gobernuaren aldetik. Esaterako, IVAPek ditu lanpostu batzuk aurretik hizkuntza eskakizuna zutenak eta orain euskara hizkuntza eskakizuna kendu zaiena. Edota Lanbideren ikastaroetan herritarrek aukera daukate beste hainbat hizkuntzetan gaitasunak eskuratzeko  - portugesez, katalanez -  baina euskaraz ikasteko orduz kanpo ikasi behar dute euskeraz. Hori Lanbiden edota Osakidetzak, edo unibertsitatean zer gertatzen ari den, edo Lanbide Heziketan.
Orduan, hor ulertuko duzu zalantzak eta gure kezkak izatea. Baina konfiantza boto bat eman nahi izan dugu eta iruditu zitzaigun inportantea dela urratsak ematea, egoerak hala behartzen gaituelako benetan gure herritarrak ahalik eta gaitasun gehien izan ditzaten nahi dugulako.
Eta iruditzen zaigu euskera hizkuntza gutxitua izanik, zuk esan duzun bezala, eta mundu globalizatu honetan etengabe interakzioan egonik hizkuntza hegemonikoak diren gaztelania, ingelesa...
...gutxitua izanik, zuk esan duzun bezala, eta mundu globalizatu honetan etengabe interakzioan egonik hizkuntza hegemonikoak diren gaztelania, ingelera edota bestelakoekin, behar beharrezkoa du diskriminazio positiboan oinarritutako hizkuntza politika eta momentu askotan...